CELEX: 32022R0200
Language: hu
Date: 2021-12-02 00:00:00
Title: A Bizottság (EU) 2022/200 felhatalmazáson alapuló rendelete (2021. december 2.) az (EU) 2019/1241 európai parlamenti és tanácsi rendeletnek az Északi-tengeren használt bizonyos merevítőrudas vonóhálók szembőségére és maximális teljes hosszára vonatkozó egyes technikai intézkedések tekintetében történő módosításáról

2022.2.15.   
               
               
                  HU
               
               
                  Az Európai Unió Hivatalos Lapja
               
               
                  L 33/4
               
            
         A BIZOTTSÁG (EU) 2022/200 FELHATALMAZÁSON ALAPULÓ RENDELETE
         (2021. december 2.)
         az (EU) 2019/1241 európai parlamenti és tanácsi rendeletnek az Északi-tengeren használt bizonyos merevítőrudas vonóhálók szembőségére és maximális teljes hosszára vonatkozó egyes technikai intézkedések tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a halászati erőforrások és a tengeri ökoszisztémák technikai intézkedések révén történő védelméről, az 1967/2006/EK és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről szóló, 2019. június 20-i (EU) 2019/1241 európai parlamenti és tanácsi rendeletre (1) és különösen annak 15. cikke (2) bekezdésére,
         mivel:
         
                     (1)
                  
                  
                     Az (EU) 2019/1241 rendelet V. melléklete regionális szinten meghatározott intézkedéseket ír elő az Északi-tengerre vonatkozóan.
                  
               
                     (2)
                  
                  
                     Belgium, Dánia, Németország, Franciaország, Hollandia és Svédország (az ún. Scheveningen-csoport) közvetlen állománygazdálkodási érdekkel rendelkezik az Északi-tengeren. A Scheveningen-csoport 2021. május 7-én és június 21-én az 1380/2013/EU európai parlamenti és tanácsi rendelet (2) 18. cikkének (1) bekezdésével és az (EU) 2019/1241 rendelet 15. cikkének (3) bekezdésével összhangban közös ajánlásokat nyújtott be a Bizottságnak, amelyekben az (EU) 2019/1241 rendelet V. mellékletében foglalt jelenlegi rendelkezések bizonyos módosításainak elfogadásáról szóló, felhatalmazáson alapuló jogi aktusra tett javaslatot. A Scheveningen-csoport mindkét közös ajánlást megküldte egyeztetésre a nyílt tengeri állományokkal foglalkozó tanácsadó testületnek (PELAC) és az Északi-tengerrel foglalkozó tanácsadó testületnek (NSAC).
                  
               
                     (3)
                  
                  
                     A 2021. május 7-én benyújtott közös ajánlás az (EU) 2019/1241 rendelet V. melléklete B. részének módosítását javasolta annak érdekében, hogy a skagerraki halászatban a 90 mm-es szembőségre vonatkozó eltérés alkalmazását kizárólag a feszítőlapos vonóhálókra korlátozzák; ugyanis ez a szembőség jelenleg a Skagerrak tekintetében valamennyi vontatott halászeszközre alkalmazandó, beleértve a merevítőrudas vonóhálókat és a kerítőhálókat is. Az ajánlás arra is javaslatot tett, hogy a 90 mm-es szembőség Kattegatban való használatára vonatkozó eltérés csak a feszítőlapos vonóhálóval vagy kerítőhálóval folytatott halászatra legyen érvényes.
                  
               
                     (4)
                  
                  
                     A HTMGB elemezte a tagállamok által benyújtott bizonyítékokat, és arra a következtetésre (3) jutott, hogy a javasolt módosítás eléri fő célját, vagyis megszünteti a jelenlegi rendeletek kétértelműségét, valamint megerősíti, hogy a kerítőhálóval vagy merevítőrudas vonóhálóval halászó hajók a Skagerrakban nem használhatnak 90 mm szembőségű hálókat. A javasolt módosítás nagyobb védelmet biztosít a fiatal egyedek számára, mivel a 90 mm-es szembőségre vonatkozó eltérés már érvényes a Skagerrakban használt merevítőrudas vonóhálókra és kerítőhálókra, illetve a Kattegatban használt merevítőrudas vonóhálókra. Ezért a közös ajánlás összhangban van az (EU) 2019/1241 rendelet célkitűzéseivel és céljaival, amelyek szerint a tengeri fajok egyedeinek minimális állományvédelmi referenciaméret alatti fogásait a lehető legnagyobb mértékben csökkenteni kell. A javasolt intézkedést ezért indokolt belefoglalni az (EU) 2019/1241 rendeletbe.
                  
               
                     (5)
                  
                  
                     A 2021. június 21-én benyújtott közös ajánlás javasolta, hogy a merevítőrudas vonóhálók maximális teljes hossza 24 méterben kerüljön rögzítésre, ugyanakkor fenntartotta az (EU) 2019/1241 rendeletben már meghatározott, egyes földrajzi területeken használt merevítőrudas vonóhálókra vonatkozó szigorúbb korlátozásokat.
                  
               
                     (6)
                  
                  
                     A HTMGB elemezte a tagállamok által benyújtott bizonyítékokat, és arra a következtetésre (4) jutott, hogy a maximális teljes hossz 24 méterben történő javasolt korlátozása nélkül a halászok növelhetik a merevítőrúd hosszát, ami viszont potenciálisan fokozhatja a tengerfenékre gyakorolt hatást és még jobban megzavarhatja a bentosz élőhelyét. A HTMGB ezért támogatta az (EU) 2019/1241 rendelet rendelkezéseinek annak érdekében történő módosítását, hogy a merevítőrúd maximális hossza vagy az egyes rudak hosszának összegeként mért összesített rúdhossz ne haladja meg a 24 métert. A HTMGB szerint ez a módosítás az (EU) 2019/1241 rendeletben foglalt célkitűzésekkel összhangban megakadályozza a tengeri élőhelyekre és a környezetre gyakorolt káros hatások fokozódását. Ily módon a jelenleg hatályban lévővel legalább egyenértékű védelmi szintet biztosít. A javasolt intézkedést ezért indokolt belefoglalni az (EU) 2019/1241 rendeletbe.
                  
               
                     (7)
                  
                  
                     Tekintettel arra, hogy mindkét közös ajánlás az (EU) 2019/1241 rendelet V. mellékletének módosítására irányul, ez a felhatalmazáson alapuló rendelet rendelkezik a Scheveningen-csoport által ajánlott valamennyi intézkedésről.
                  
               
                     (8)
                  
                  
                     E rendelet uniós vizekre vonatkozó intézkedései az egyrészről Európai Unió és az Európai Atomenergia-közösség, másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 494. cikkének (1) és (2) bekezdésében meghatározott célok teljesítésére irányulnak, valamint a megállapodás 494. cikkének (3) bekezdésében említett elveket is figyelembe veszik. Ezek a rendelkezések nem sértik a Nagy-Britannia és Észak-Írország Egyesült Királysága vizeire vonatkozó egyéb intézkedéseket.
                  
               
                     (9)
                  
                  
                     Mivel az e rendeletben előírt intézkedések közvetlenül érintik az uniós hajók halászati idényének tervezését és a kapcsolódó gazdasági tevékenységeket, e rendeletnek a kihirdetése után azonnal hatályba kell lépnie,
                  
               ELFOGADTA EZT A RENDELETET:
         
            1. cikk
            Az (EU) 2019/1241 rendelet e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. december 2-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 198., 2019.7.25., 105. o.
         
         
            (2)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
         
            (3)  STECF-21-05, 25. o.
         
            (4)  STECF PLEN-21-02, 59. o.
      
      
         
            MELLÉKLET
            Az (EU) 2019/1241 rendelet V. mellékletének B. része a következőképpen módosul:
            
                        1.
                     
                     
                        Az 1. pont címének helyébe a következő szöveg lép:
                        
                                    „1.
                                 
                                 
                                    A vontatott halászeszközök szembőségének alapméretei (*1)
                                    
                                 
                              
                           (*1)  Merevítőrudas vonóhálóval folytatott halászat során a rúd maximális hossza vagy az egyes rudak hosszának összegeként mért összesített rúdhossz nem haladhatja meg a 24 métert, vagy nem bővíthető 24 méternél hosszabbra. A feszítőrúd hosszát a két végpontjától kell mérni, beleértve minden bővítményét. Ez nem érinti az Északi-tenger egyes területein bevezetett konkrétabb intézkedéseket.”"
                        
                     
                  
                        2.
                     
                     
                        Az 1.1. pont helyébe a következő szöveg lép:
                        
                                    „1.1.
                                 
                                 
                                    A kirakodási kötelezettség sérelme nélkül a hajóknak a feszítőlapos vonóhálóval folytatott halászatban legalább 120 mm-es szembőséget, a Skagerrakban legalább 90 mm-es szembőséget, a feszítőlapos vonóhálóval vagy kerítőhálóval folytatott halászatban pedig legalább 90 mm-es szembőséget kell alkalmazniuk (*2)
                                        (*3).
                                 
                              
                           (*2)  A Skagerrak és Kattegat alkörzetben 120 mm-nél kisebb szembőségű feszítőlapos vonóhálóval folytatott halászat során a halászeszközre egy legalább 270 mm-es szembőségű, rombusz alakú hálószemekből álló vagy egy legalább 140 mm-es szembőségű, négyzetes hálószemekből álló felső hálómezőt kell felszerelni. Alternatív megoldásként a Kattegat alkörzetben az október 1-jétől december 31-ig terjedő időszakban egy legalább 120 mm-es szembőségű, négyzetes szemekből álló hálómezőt lehet felszerelni."
                        
                        
                           (*3)  A Kattegat alkörzetben 120 mm-nél kisebb szembőségű kerítőhálóval folytatott halászat során a halászeszközre egy legalább 270 mm-es szembőségű, rombusz alakú hálószemekből álló vagy egy legalább 140 mm-es szembőségű, négyzetes hálószemekből álló felső hálómezőt kell felszerelni. Alternatív megoldásként az augusztus 1-jétől október 31-ig terjedő időszakban egy legalább 120 mm szembőségű, négyzetes szemekből álló hálómező is felszerelhető.”"
                        
                     
                  
               (*1)  Merevítőrudas vonóhálóval folytatott halászat során a rúd maximális hossza vagy az egyes rudak hosszának összegeként mért összesített rúdhossz nem haladhatja meg a 24 métert, vagy nem bővíthető 24 méternél hosszabbra. A feszítőrúd hosszát a két végpontjától kell mérni, beleértve minden bővítményét. Ez nem érinti az Északi-tenger egyes területein bevezetett konkrétabb intézkedéseket.”
            
               (*2)  A Skagerrak és Kattegat alkörzetben 120 mm-nél kisebb szembőségű feszítőlapos vonóhálóval folytatott halászat során a halászeszközre egy legalább 270 mm-es szembőségű, rombusz alakú hálószemekből álló vagy egy legalább 140 mm-es szembőségű, négyzetes hálószemekből álló felső hálómezőt kell felszerelni. Alternatív megoldásként a Kattegat alkörzetben az október 1-jétől december 31-ig terjedő időszakban egy legalább 120 mm-es szembőségű, négyzetes szemekből álló hálómezőt lehet felszerelni.
            
               (*3)  A Kattegat alkörzetben 120 mm-nél kisebb szembőségű kerítőhálóval folytatott halászat során a halászeszközre egy legalább 270 mm-es szembőségű, rombusz alakú hálószemekből álló vagy egy legalább 140 mm-es szembőségű, négyzetes hálószemekből álló felső hálómezőt kell felszerelni. Alternatív megoldásként az augusztus 1-jétől október 31-ig terjedő időszakban egy legalább 120 mm szembőségű, négyzetes szemekből álló hálómező is felszerelhető.””